കേന്ദ്ര സംസ്ഥാന സര്ക്കാര് ജനങ്ങളെ കൊള്ളയടിയ്ക്കുന്നു പുറപ്പുഴ : കൊവിഡ് മഹാമാരി മൂലം രാജ്യത്തെ ജനങ്ങള് ഭയവിഹ്വലരായി നില്ക്കുമ്ബോള് ഗാര്ഹിക പാചക വാതക വില വര്ദ്ധിപ്പിച്ചും സബ്സിഡി നിര്ത്തലാക്കുകയും ചെയ്ത് കേന്ദ്ര സര്ക്കാര് ജനങ്ങളെ കൊള്ളയടിയ്ക്കുന്ന ഈ സാഹചര്യത്തില് സംസ്ഥാന സര്ക്കാര് തങ്ങള്ക്ക് ലഭിക്കുന്ന അധിക നികുതി കുറയ്ക്കാതെ കേന്ദ്ര സര്ക്കാരിനൊപ്പം നില്ക്കുകയാണെന്നും കേരളാ കോണ്ഗ്രസ് ജില്ലാ പ്രസിഡന്റ് പ്രൊഫ. എം.ജെ.ജേക്കബ് അഭിപ്രായപ്പെട്ടു. ഈ കാര്യത്തില് മാതൃകാപരമായ പ്രവര്ത്തനങ്ങള് നടപ്പിലാക്കുന്ന അന്യ സംസ്ഥാനങ്ങളെ കണ്ട് പടിയ്ക്കണമെന്നും അദ്ദേഹം പറഞ്ഞു. പാചക വാതക വില വര്ദ്ധനവില് പ്രതിഷേധിച്ച് പുറപ്പുഴ കവലയില് സംഘടിപ്പിച്ച പ്രതിഷേധ സമരത്തില് സംസാരിക്കുകയായിരുന്നു അദ്ദേഹം. മണ്ഡലം പ്രസിഡന്റ് അഡ്വ. റെനീഷ് മാത്യു അദ്ധ്യക്ഷത വഹിച്ചു. പാര്ട്ടി ഉന്നതാധികാര സമിതി അംഗം അപു ജോണ് ജോസഫ് പ്രസംഗിച്ചു. പഞ്ചായത്ത് പ്രസിഡന്റ് തോമസ് പയറ്റ്നാല്, ആര് ഗോപിനാഥന് നായര്, അഡ്വ. ജോണ്സണ് ജോസഫ്, മാത്യു ആന്റണി, വി.എസ്. സതീശന്, ജോര്ജ് മുല്ലക്കരി, രാജു താന്നിയ്ക്കല്, പോള്സണ് വര്ഗ്ഗീസ്, ആര്. സേതുരാജ്, അച്ചാമ്മ ജോയി, ജെന്സ് നിരപ്പേല് എന്നിവര് സംസാരിച്ചു.